**Anexă**

**la Decizia nr.­16 din 25 iunie 2021**

**Informație**

**privind factorii care generează riscuri reduse și**

**sporite de spălare a banilor și finanțării terorismului**

Prezenta Informație este elaborată în conformitate cu prevederile art.6 alin.(11) al Legii nr.308/2017 cu privire la prevenirea și combaterea spălării banilor și finanțării terorismului și pct.3 al Hotărârii Guvernului nr.496/2018 pentru aprobarea Metodologiei privind identificarea activităților și tranzacțiilor suspecte de spălare a banilor și finanțare a terorismului.

Conform prevederilor art.24 alin.(4) al Legii nr.271/2017 privind auditul situațiilor financiare, precum și Anexei nr.1 a Deciziei nr.33/2019 cu privire la aprobarea Raportului privind respectarea procedurilor de control al calității auditului, entitățile de audit prezintă anual I.P. „Consiliul de supraveghere publică a auditului”, în termen de 4 luni de la sfârșitul fiecărei perioade de gestiune, Raportul privind respectarea procedurilor de control al calității auditului, stabilit de către Consiliu.

Potrivit datelor prezentate în Raportul privind respectarea procedurilor de control al calității auditului pentru anul 2020, entitățile de audit au raportat măsurile de prevenire şi combatere a spălării banilor şi finanţării terorismului (SBFT), aplicate în procesul desfășurării activității de audit, după cum urmează:

|  |  |
| --- | --- |
| **Entități de audit, *total:*** | **114** |
| **Examinate urmare prezentării Rapoartelor privind respectarea procedurilor de control al calității auditului** | **112** |
| **Existența Politicii cu privire la prevenirea, depistarea și raportarea cazurilor de spălare a banilor și finanțare a terorismului** (conform Indicațiilor metodice privind aplicarea de către societățile de audit, auditorii întreprinzători individuali a măsurilor de prevenire și combatere a spălării banilor și finanțării terorismului, aprobate prin Ordinul ministrului finanțelor nr.63 din 10.08.2009),  dintre care:   1. au raportat elaborarea Politicii, inclusiv:  * aplicarea Politicii * neaplicarea Politicii  1. au raportat lipsa elaborării și aplicării Politicii | 108  66  42  4 |
| **Locul integrării procedurilor de evaluare a riscului aferent tranzacțiilor de SBFT,**  dintre care au raportat:   1. până la acceptarea misiunii de audit   2. până la acceptarea, dar și în procesul desfășurării misiunii de audit  3. în procesul desfășurării misiunii de audit  4. lipsa integrării procedurilor | 14  12    40  46 |
| **Evaluarea riscului aferent tranzacțiilor de SBFT,**  dintre care au raportat următoarele riscuri:   1. redus 2. normal 3. ridicat 4. lipsa evaluării riscului | 60  3  3  46 |

Controlul privind respectarea legislației aferente domeniului prevenirii și combaterii spălării banilor și finanțării terorismului pentru anul 2020, a fost efectuat la 112 entități de audit, în procesul prezentării de către aceștia în format electronic la poșta electronică, a Raportului privind respectarea procedurilor de control al calității auditului pentru anul 2020.

Totodată, au fost realizate 11 controale externe ale calității auditului la entitățile de audit, de către specialistul Consiliului, în care s-a verificat și domeniul plenitudinii și corectitudinii respectării legislației aferente prevenirii și combaterii spălării banilor și finanțării terorismului și desemnarea prin Ordin a persoanei responsabile de acest domeniu.

Lipsa Politicilor cu privire la prevenirea, depistarea şi raportarea cazurilor de spălare a banilor şi finanţare a terorismului, integrării procedurilor de evaluare a riscului aferent tranzacțiilor de SBFT, precum și evaluării riscului aferent tranzacțiilor de SBFT, au fost raportate de către entitățile de audit care nu au desfășurat activitate de audit pe parcursul anului 2020.

Analiza detaliată privind activitatea desfășurată de entitățile de audit este prezentată în Informația privind piața serviciilor de audit pentru anul 2020: http://cspa.md/node/58.

Pe parcursul anului 2020 au participat la instruiri în domeniul SBFT:

* din cadrul Asociaţiei Contabililor şi Auditorilor Profesionişti din Republica Moldova (ACAP) – 40 auditori;
* din cadrul Centrului de Instruire Profesională a Auditorilor (CIPAM) – 39 auditori.

Instruirile au fost organizate de către ACAP și corespunzător CIPAM cu participarea reprezentanților Serviciului Prevenirea și Combaterea Spălării Banilor, în calitate de formatori.